kardosdrur/scandi-wiki huggingface dataset:
Greg Abbott

Gregory Wayne "Greg" Abbott (født 17. november 1957 i Wichita Falls, Texas) er en amerikansk politiker og advokat, der er den 48. og nuværende guvernør for den amerikanske delstat Texas. Han er medlem af det Republikanske Parti.

Abbott var medlem af Texas' højesteret fra 1996 til 2001. Herefter var han Texas' justitsminister fra 2002 til 2015 under Rick Perry. Abbott blev indsat som guvernør den 20. januar 2015. Han blev valgt første gang den 4. november 2014, og genvalgt 6. november 2018.

Eksterne henvisninger 

 Officiel profil for Guvernør Abbott på Texass officielle hjemmeside. 
 Greg Abbott officielle kampagneside på www.gregabbott.com 

Guvernører i Texas
Phil Bryant

Dewey Phillip "Phil" Bryant (født 9. december 1954 i Moorhead, Mississippi) er en amerikansk politiker, som var den 63. guvernør for den amerikanske delstat Mississippi. Han er medlem af det Republikanske parti.

Eksterne henvisninger 

 Officiel profil for Guvernør Bryant på Mississippis officielle hjemmeside. 
 Phil Bryant officielle kampagneside på www.philbryant.com 

Guvernører i Mississippi
ProtonMail

Proton Mail er en gratis open source krypteret webmailservice etableret i 2013 ved CERNs forskningscenter af Jason Stockman, Andy Yen og Wei Sun. 

Proton Mails kryptering er udformet som et system baseret på vidensløst bevis, og benytter klient-side kryptering til at beskytte emails og brugerdata før disse sendes til Proton Mails servere, i modsætning til andre almindelige webmail services som Gmail og Hotmail. Proton Mail drives af Proton Technologies AG i Kanton Genève, hvis servere befinder sig på to lokationer i Schweiz, udenfor USAs og EUs juridiske rækkevidde. Proton Mail blev oprindeligt finansieret ved hjælp af en crowdfundingkampagne, og vil på længere sigt blive opretholdt ved en multi-differentieret prisfastsættelse, selvom man kan åbne en konto gratis. Proton Mail havde i midten af 2022 mere end 70 millioner brugere og over 400 ansatte.

Eksterne henvisninger 

Webbaserede e-mailprogrammer
It-virksomheder
Asa Hutchinson

William Asa Hutchinson (født 3. december 1950 i Bentonville, Arkansas) er en amerikansk politiker, der var guvernør for den amerikanske delstat Arkansas fra 2015 til 2023. Han er medlem af det Republikanske Parti.

Hutchinson blev indsat som guvernør den 13. januar 2015. Han blev valgt første gang den 4. november 2014, og genvalgt 6. november 2018.

2. april 2023 annoncerede Hutchinson at han vil stille op til præsidentvalget i USA 2024 for Republikanerne.

Referencer

Eksterne henvisninger 

 Officiel profil for Guvernør Hutchinson  på Arkansass officielle hjemmeside. 

Medlemmer af Repræsentanternes Hus i USA
Guvernører i Arkansas
Kandidater til præsidentvalget i USA 2024
Pete Ricketts

John Peter "Pete" Ricketts (født 19. august 1964 i Nebraska City, Nebraska) er en amerikansk politiker, der fra 2023 er senator i USA's senat for delstaten Nebraska. Han var guvernør for Nebraska fra 2015 til 2023. Han er medlem af det Republikanske parti.

Ricketts blev indsat som guvernør den 8. januar 2015. Han blev valgt første gang den 4. november 2014, og genvalgt 6. november 2018.

Ricketts forlod sit embede efter sin anden periode som guvernør i Nebraska 5. januar 2023. Kort efter (23. januar) blev han udpeget til det amerikanske senat af sin efterfølger som guvernør, Jim Pillen, til at udfylde den ledige plads efter Ben Sasses afgang. Ricketts vil stille til at blive valgt til at afslutte Sasses periode ved et ekstraordinært senatorvalg i 2024 og har meddelt, at han har til hensigt at stille op til en fuld seksårig periode i 2026.

Referencer

Eksterne henvisninger 

 Officiel profil for Guvernør Ricketts på Nebraskas officielle hjemmeside. 
 Pete Rickettss officielle kampagneside på www.petericketts.com 

Erhvervsfolk fra USA
Guvernører i Nebraska
Terry Branstad

Terry Edward Branstad (født 17. november 1946 i Leland, Iowa) er en amerikansk politiker og fra juni 2017 USA's ambassadør i Kina. Han var tidligere den 39. og 42. guvernør for den amerikanske delstat Iowa. Han er medlem af det Republikanske parti. I maj 2017 trådte han tilbage som guvernør for at blive ambassadør og overlod posten til sin viceguvernør Kim Reynolds, som dermed blev den første kvindelige guvernør i Iowa.

Referencer

Eksterne henvisninger 

 Terry Branstads officielle kampagneside  på www.petericketts.com 

Guvernører i Iowa
Matt Mead

Matthew Hansen "Matt" Mead (født 11. marts 1962 i Jackson, Wyoming) er en amerikansk politiker. Han var den 32. guvernør for den amerikanske delstat Wyoming fra 2011 indtil 2019. Han er medlem af det Republikanske parti.

Mead blev valgt til guvernør den 2. november 2010 og overtog embedet den 3. januar 2011.

Eksterne henvisninger 

 Officiel profil for Guvernør Mead på Wyomings officielle hjemmeside. 
 Matt Meads officielle kampagneside på www.meadforgovernor.com 

Guvernører i Wyoming
Charlie Baker

Charles Duane "Charlie" Baker, Jr. (født 13. november 1956 i Elmira, New York) er en amerikansk politiker, der var guvernør for den amerikanske delstat Massachusetts fra 2015 til 2023. Han er medlem af det Republikanske parti.

Baker vandt 4. november 2014 guvernørvalget over sin demokratiske modkandidat Martha Coakley. Baker blev 8. januar 2015 taget i ed som Massachusettss 72. guvernør, hvor han afløste Deval Patrick fra det Demokratiske parti.

I december 2021 oplyste han, at han ikke genopstiller ved valget i 2022.

Eksterne henvisninger 

 Officiel profil for Guvernør Baker på Massachusettss officielle hjemmeside. 
 Larry Hogans officielle kampagneside på www.charliebakerma.com 

Personer fra New York
Guvernører i Massachusetts
Mini-a-thür

Mini-a-thür (også kaldet Klein-Thüringen) er en miniaturepark i Ruhla i Thüringen. Parken viser modeller af seværdigheder fra Thüringen i størrelsesforholdet 1:25. Om sommeren er de udstillet i et udendørsområde, mens de om vinteren udstilles i en museumshal.

De 19.000 m² store park blev åbnet i 1999 og tæller nu over 100 modeller. Med ca. 75.000 besøgende om året hører parken til de største seværdigheder i Wartburgkreis.

Modeller 
Blandt modellerne finder man for eksempel:
 Bahnhof Eisenach
 Creuzburg
 Deutsches Spielzeugmuseum i Sonneberg
 Erfurt Hauptbahnhof
 Georgenkirche i Eisenach
 Goethes Gartenhaus i Weimar
 Lutherhaus Eisenach
 Meininger Theater
 Rundkirche Untersuhl
 Schanzenanlage in Oberhof
 Schloss Friedenstein i Gotha
 Simsonwerk i Suhl
 Wartburg
 Zeiss-Planetarium Jena

Desuden omfatter modellerne også fiktive husrækker med de mindste huse i Thüringen. Sammensætningen har ikke noget med virkeligheden at gøre, da de virkelige huse befinder sig forskellige steder. Det mindste af husene er Schmales Haus von Eisenach.

Weblinks 

 Officiel hjemmeside

Noter 

Seværdigheder i Tyskland
Miniatureparker
Etableret i 1999
Centrum (geometri)

Et centrum  er en betegnelse for det fysiske midtpunkt af et objekt.

Cirkler og kugler
Centrum af en cirkel er det punkt, der har samme afstand til alle punkter på periferien. Tilsvarende er centrum af en kugle det punkt, der har samme afstand til alle punkter på overfladen.

Geometri
Talende gravsten

Talende gravsten (på tysk Sprechende Steine) er betegnelsen for gravsten, som er forsynet med omfattende indskrifter, der beskriver de afdødes biografi. Mange af dem er udsmykket med bibelske symboler og skibs- og blomstermotiver.

De fleste talende gravsten findes på øerne Amrum og Før, men de findes også på Sild og Rømø. Gravstenene er typisk fra 1600- og 1700-tallet og beretter om søfareres og især hvalfangeres skæbne. De skildrer ofte hele livsforløb og minder om store bedrifter og skæbner. På daværende tidspunkt drog mange øboere til søs og mange af dem blev styrmænd eller kommandører. Indskrifterne på gravstenene beretter om deres liv og dokumenterer på denne måde de afdødes prestige og velstand. Af nogle gravsten fremgår også at en del af øens skibsførere har været fanger i muslimske lande. Bedst kendt er i dag historien om Hark Olufs.

De første talende gravsten var lavet af granit og var liggende. Senere kom importeret sandsten i anvendelse og især på Amrum og Før udviklede der sig en tradition med opretstående sten (steler). Ved kirken i Nebel på Amrum står i dag 85 talende sten. Den ældste er fra 1672. På Før findes talende gravsten på kirkegårdene i Boldiksum, Niblum og Syderende.

Litteratur 
 Wolfgang Runge: Sprechende Steine. Grabstelen im Oldenburger Land von 1600–1800. Holzberg, Oldenburg 1979, .
 Walter Lüden: Redende Steine. Grabsteine auf der Insel Föhr. Christians, Hamburg 1984, .

Nordfrisland
Amrum
Før
Død
Behrensdorf (Østersøen)

Behrensdorf er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Behrensdorf er beliggende ved Hohwachter Bucht, omkring seks kilometer nord for Lütjenburg, fem Kilometer nordvest for østersøbadet Hohwacht og næsten tredive kilometer øst for delstatshovedstaden Kiel.

Kommunen er indrammet af Kleiner Binnensee, Großer Binnensee, nabokommunen Panker og Østersøen mod nord.
Kleiner Binnensee og de tilgrænsende saltenge er et Naturschutzgebiet. Mod nordvest ligger fyrtårnet Neuland.
 
I kommunen ligger ud over Behrensdorf, landsbyerne og bebyggelserne Lippe, Seekamp, Neuland, Kembs, Waterneverstorf og Stöfs.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Stormen Freja

Stormen Freja var en storm der ramte Danmark den 7. november 2015. Den blev forudsagt af DMI og navngivet samme dag.

Under den kortvarige lavtrykspassage måtte Limfjordsbroen og Øresundsbroen lukke. Beværtningen Peter Lieps Hus i Dyrehaven nord for København blev stærkt beskadiget af et væltende træ.

Se også
Navngivne storme i Danmark

Kilder 

Freja
Danmarks vejr
Begivenheder i 2015
European Science TV & New Media Festival

European Science TV & New Media Awards er en årlig prisuddeling for videnskabsprogrammer lavet til TV og nye medier. Den blev første gang uddelt i 2001  arrangeret af EuroPAWS (European Public Awareness of Science and Technology) i samarbejde med organisationen EuroScience af forskere for udbredelse af videnskab. .

2014 Vindere  
 Best TV Documentary: Madagascar: Beyond Africa, from the series Fascinating Earth, ZDF, Germany
 Best TV Drama or Docu-drama: Coup de Grace, from the series Silent Witness, BBC, UK
 Best TV General Programme: Showdown on Superbrains, from the series Galileo, Prosieben/Sat1, Germany
 Best New Media Production: Celebrating Crystallography, The Royal Institution of Great Britain/12foot6, UK
 Jury Prize: Taming the Quantum World, Masto Media ApS for DR TV, Denmark
 Best Presentation of Science in an Environment Issue: Last Call - NRK Norway, ZDF Germany and ARTE Germany/France
 Best Presentation of Medical Research: The Gut: Our Second Brain, ARTE France/Germany
 Best Presentation of or by a Woman Scientist/Engineer: Maria, TVP2 Poland
 Best TV Documentary awarded by a Teenage Jury: The Mystery of Dark Matter, ARTE France/Germany

2013 Vindere 
 Best TV Documentary: The Wonders of Life, Episode 1 BBC, UK
 Best TV Drama: Legacy, from the series Silent Witness, BBC, UK
 Best TV Docu-Drama: Hugo’s Brain, Elzevir Films for France 2
 Best TV General Programme: Science Club, Episode 6 BBC, UK
 Best New Media Production : The Human Animal, The Natural History Museum of Denmark
 Best Presentation of Science in an Environment Issue: Japan Tsunami: How it Happened, Channel 4, UK
 Best Presentation of Medical Research: Eat, Fast, and Live Longer, from the series Horizon, BBC, UK
 Best Presentation of or by a Woman Scientist/Engineer*: MND: The Inside Track, RTE Ireland
 Best Production awarded by the theatre audience : The Challenger, BBC, UK

2012 Vindere 
 Best TV Documentary: Automatic Brain, Episode 1 – The Magic of the Unconscious. WDR , ARTE and ARD
 Best TV Drama:  Tatort: Auskreuzung (Crime Scene: Cross Breeding),WDR, Germany
 Best TV General Programme: A Night with the Stars, BBC2, UK
 Best New Media Production: Money and Speed: Inside the Black Box (iPad Application, VPRO, Netherlands)
 Best Presentation of Science in an Environment Issue: Orbit – Earth’s Extraordinary Journey – Episode 1 (BBCTV, UK)
 Best presentation of a Woman Scientist: Bones (Episode of the series ‘Origins of Us’) (BBC TV, UK)
 Best production as voted on by the Festival Audience:  Codebreaker, Channel 4 Television Corporation, UK

Referencer

Filmpriser for bedste dokumentarfilm
Jim Risch

James Elroy "Jim" Risch (født 3. maj 1943 i Milwaukee) er en amerikansk republikansk politiker. Han er medlem af USA's senat valgt i Idaho siden 2009. Han var den 31. guvernør i delstaten Idaho i perioden 2006 til 2007.

Eksterne henvisninger 

Guvernører i Idaho
Medlemmer af Senatet i USA
Personer fra Milwaukee
Steve Daines

Steven David "Steve" Daines (født 20. august 1962 i Van Nuys) er en amerikansk republikansk politiker. Han er medlem af USA's senat valgt i Montana siden 2015 Han var medlem af Repræsentanternes Hus i perioden 2013–2015.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Montana
Tom Cotton

Thomas Bryant "Tom" Cotton (født 13. maj 1977 i Dardanelle) er en amerikansk republikansk politiker. Han er medlem af USA's senat valgt i Arkansas siden 2015, og blev genvalgt ved Senatsvalget i USA 2020. Han var medlem af Repræsentanternes Hus i perioden 2013–2015.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Arkansas
Friedrich Tieck

Christian Friedrich Tieck (født 14. august 1776 i Berlin, død 24. maj 1851 sammesteds) var en tysk billedhugger. Han var broder til digteren Ludwig Tieck.

Tieck var fra 1797 elev af Johann Gottfried Schadow og sluttede sig til dennes kunstretning, der snart fordunkledes af den Rauchske; men han studerede også en tre års tid i Paris under David, rejste derfra til Weimar, 1812 til Rom og vendte 1819 tilbage til Berlin. Tieck stod i venskabsforhold til Goethe, hvis buste han gentagne gange har modeleret (blandt andet for Walhalla), og som skaffede ham arbejde med udsmykningen af slottet i Weimar. I Berlin blev han 1820 akademiprofessor. Her skabte han Hestetæmmerne (1829, Altes Museums attika), talrige arbejder for Schauspielhaus (gavlfeltet m. v.) og andre. Tiecks hovedvirksomhed var dog portrætkunsten: Frederik Vilhelm II (Neuruppin), buster af Schelling og mange andre til Walhalla ved Regensburg, statuer af Iffland (Schauspielhaus), Schinkel (Berlinmuseets forhal) m. v. I Ny Carlsbergs Glyptotek i København ses hans gipsbuste af billedhuggeren Rauch.

Kilder 

 

Billedhuggere fra Tyskland
Tyskere i 1700-tallet
Tyskere i 1800-tallet
Personer fra Berlin
Karl Woermann

Karl Woermann (født 4. juli 1844 i Hamborg, død 4. februar 1933 i Dresden) var en tysk
kunsthistoriker. Han var bror til Adolph Woermann.

Woermann har særlig indlagt sig fortjeneste ved det for sin tid meget betydelige værk Geschichte der Malerei (sammen med Woltmann) og ved sin store Geschichte der Kunst aller Zeiten und Völker (nyt oplag i 6 dele, 1922).

Kilder 

 

Kunsthistorikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Hamborg
Christen Hermansen

Christen Hermansen (født 31. januar 1806 i Store Brøndum ved Aalborg, død 19. oktober 1882 i København) var en dansk orientalist og teolog.

Hermansen var søn af en husmand. Han blev cand. theol. 1830, erhvervede 1834 universitets guldmedalje, foretog 1839—41 en studierejse i udlandet, blev 1841 konstitueret som docent i semitisk-østerlandsk filologi, 1844 lektor, 1845 ekstraordinær professor. Hermansen gik 1848 over i det teologiske fakultet som ekstraordinær prof. med Gamle Testamentes teologi som hovedfag og blev 1850 ordentlig professor. 1845—51 holdt han samtidig forelæsninger i begge fakulteter. I 1878 modtog han den teologiske æresgrad fra universitetet i Leipzig. I 1882 tog han sin afsked.

Hermansen var en meget lærd mand, var grundig hjemme såvel i den semitiske sprogvidenskab som i teologiens forskellige grene. Hans teologiske standpunkt var strengt ortodokst, over for den bibelske kritik var han en udpræget repræsentant for den overleverede opfattelse. Universitetet og dets virksomhed omfattede han med stor kærlighed; hans foredrag var grundigt og klart; på de studerende øvede han en betydelig indflydelse, ikke blot i sit eget fag, men, navnlig gennem sine skriftlige øvelser, også i de andre teologiske discipliner. Ved testamente skænkede han betydelige legater til universitetet til fordel for enker efter universitetslærere samt for teologiske studerende.

Hermansens litterære hovedarbejde er den reviderede oversættelse af det Gamle Testamente, som autoriseredes 1871, og hvis vigtigste medarbejder han var. I øvrigt har han bearbejdet Ezekiel og Daniel til Kalkars bibelværk, udgivet oversættelser af Salmernes Bog (1862) og Esajas (1865) samt forfattet afhandling i to universitetsprogrammer: 1859 om det Curetonske syriske evangeliehåndskrift og 1874 (Hermansens rektoratsår) om integriteten af Jobs Bog.

Kilder

Eksterne henvsininger 
 
 

Orientalister fra Danmark
Teologer fra Danmark
Bibelforskere
Faglitterære forfattere fra Danmark
Dansksprogede forfattere fra Danmark
Rektorer ved Københavns Universitet
Danskere i 1800-tallet
Modtagere af Københavns Universitets guldmedalje
Æresdoktorer
Kommandører af Dannebrog
Charles Hermans

Charles Hermans (født 17. august 1839 i Bruxelles, død 7. december 1924 i Menton i Alpes-Maritimes) var en belgisk genremaler. 

Hermans, der blev uddannet i Frankrig (ved École des beaux-arts og for Charles Gleyre), slog afgørende igennem — efter tidligere at have malet arbejder som Hiob (1872) — 1875 med Ved morgengry (et nattesvirende selskab, legemsstore figurer, i museet i Bruxelles). Andre værker er: Kaffen efter bordet (1878), Søndagsbesøg i børnehospitalet Saint Pierre i Bruxelles, Maskebal (1880), Hvilen (1882) m. v.

Kilder 

 

Malere fra Belgien
Personer fra Bruxelles
Henry Harland

Henry Harland (født 1. marts 1861 i New York, død 20. december 1905 i Sanremo, Italien) var en amerikansk romanforfatter.
 
Han gjorde sig under pseudonymet Sydney Luska kendt ved et par romaner Mrs. Peixada og The Yoke of the Thorah, der indvandt et nyt område for den amerikanse litteratur ved at skildre jødiskt liv i New York. Han fortsatte senere med en række skitser og mindre fortællinger fra det samme område. I 1890 rejste han til England, hvor han 1893 gjorde lykke med en samling skitser: Mademoiselle Miss and other Stories. Hans mest læste bog The Cardinals Snuff-box udkom 1900. Den er oversat til dansk.

Kilder 

  

Romanforfattere fra USA
Engelsksprogede forfattere
Amerikanere i 1800-tallet
Personer fra New York City
Gottlieb Christoph Harleß

Gottlieb Christoph Harleß (født 21. juni 1738 i Kulmbach, død 2. november 1815 i Erlangen) var en tysk klassisk filolog. Han var far til Johann Christian Harleß, der skrev hans biografi.

Harleß var professor i Erlangen fra 1765. Han var væsentlig samler; hans hovedværk er bearbejdelsen af Fabricius' Bibliotheca græca (12 bind, Hamborg 1790—1809, ufuldendt, register 1838), et stort repertorium for notitser.

Kilder 

 

Klassiske filologer
Filologer fra Tyskland
Ansatte ved Erlangens Universitet
Faglitterære forfattere fra Tyskland
Tyskere i 1700-tallet
Tyskere i 1800-tallet
Adolf Harleß

Gottlieb Christoph Adolf von Harleß (født 21. november 1806 i Nürnberg, død 5. september 1879 i München) var en tysk luthersk teolog. Han var nevø af Johann Christian Harleß og bror til Emil Harleß.

Opvokset i et godt hjem, men under en mere æstetisk end religiøs påvirkning, udviklede han sig i sin studentertid (fra 1823) først i Erlangen og særlig senere under Tholucks indflydelse i Halle til bevidst luthersk kristen. Hans glimrende evner og omfattende filosofiske og teologiske studier modnede ham tillige for den akademiske virksomhed. I 1833 blev han professor i teologi i Erlangen. I 1838 grundlagde han tidsskriftet Zeitschrift für Protestantismus und Kirche.

I 1840 blev han tillige universitetets repræsentant i stænderforsamlingen i München og ledede oppositionen mod ministeriet Abel, men blev så til straf forflyttet til Bayreuth 1845. Samme år modtog han imidlertid en kaldelse til universitetet i Leipzig. Dels som professor her, dels senere som overhofprædikant i Dresden udøvede Harleß en overordentlig indflydelse og fuldendte den bekendelsestro lutherdoms sejr over rationalismen. I 1852 fulgte han imidlertid den bayerske konges gentagne kaldelse og blev præsident for overkonsistoriet og leder for den protestantiske kirke i Bayern.

Trofast fulgt af den skare af bekendelsestro lutherske præster, som det blomstrende lutherske fakultet i Erlangen havde uddannet, fuldendte han, om end ikke uden svære kampe, også her ad kirkeregimentlig vej den protestantiske kirkes udvikling fra rationalismen til "kirkelig" lutherdom. Han må betegnes som en af denne retnings betydeligste, ædleste og besindigste førere. Blandt hans værker kan nævnes Commentar über den Brief Pauli an die Ephesier (2. oplag 1858) og hans Christliche Ethik (8. oplag 1893). Hans prædikener er samlede i 7 bind under titlen Sonntagsweihe.

Kilder 

 

Lutherske teologer
Teologer fra Tyskland
Ansatte ved Erlangens Universitet
Ansatte ved Leipzigs Universitet
Faglitterære forfattere fra Tyskland
Tyskere i 1800-tallet
Personer fra Nürnberg
Johann Christian Harleß

Johann Christian Friedrich Harleß (født 11. juli 1773 i Erlangen, død 13. marts 1853 i Bonn) var en tysk læge. Han var søn af Gottlieb Christoph Harleß samt farbror til Adolf og Emil Harleß.

Harleß tog først den filosofiske doktorgrad, derefter den medicinske 1794 (Dissertatio historiam physiologiæ sanguinis antiquissimæ exhibens, senere udgivet som Versuch einer Geschichte der Physiologie des Blutes im Altertume). Han nedsatte sig i sin fødeby, blev privatdocent der (Neurologiæ primordia) og derefter ekstraordinær professor 1794, og nåede en sådan berømmelse for sin lærdom, at mange universiteter søgte at knytte ham til sig, men han blev i Erlangen, hvor han 1814 blev ordentlig professor. Da universitetet i Bonn oprettedes 1818, kaldtes han til det og indrettede der de kliniske anstalter. Præmium Harlessianum stiftedes ved hans 50 års doktorjubilæum.

Harleß' arbejder er dels historiske, dels intern-medicinske (epidemiologiske). Han skrev dysenteriens historie; forfattade arbejder om Archigenes og Apollonius samt om Asklepiaderne. Harleß udgav Servilius Democrates' værker på latin og græsk (1833). Desuden publicerede han sine egne undersøgelser over gul feber (1805) og kolera (1831). Væsentlig er hans Handbuch der ärztlichen Klinik (1817—26) og hans oversættelser af medicinske klassiske værker (Antonio Scarpa, Valeriano Luigi Brera).

Kilder 

 

Medicinhistorikere
Læger fra Tyskland
Ansatte ved Erlangens Universitet
Ansatte ved Bonns Universitet
Faglitterære forfattere fra Tyskland
Tyskere i 1700-tallet
Tyskere i 1800-tallet
Personer fra Erlangen